બાળકોની ફિટનેસને અનુલક્ષીને રમતોત્સવનું આયોજન કરવામાં આવે છે. આ શાળાનાં બાળકોએ અનેક રમતોમાં ટ્રોફી જીતીને શાળાનું ગૌરવ વધાર્યું છે. વર્ષ દરમિયાન ત્રણ પ્રવાસનું આયોજન થાય છે. ઉપરાંત નાની-મોટી પિકનિકનું આયોજન પણ કરવામાં આવે છે. સંગીતથી શીખવવામાં આવેલી કોઈ વસ્તુ ભૂલાતી નથી તેવા આશય સાથે અહીં ખાસ પ્રકારે પ્રાર્થના સમયે બાળકોને સંગીત શીખવવામાં આવે છે. આ ઉપરાંત વિજ્ઞાન પ્રદર્શન, બાળમેળો, શિક્ષક દિન પ્રજાસત્તાક દિન જેવા અનેક કાર્યક્રમોમાં વિદ્યાર્થીઓ હર્ષભેર જોડાય છે.